Mánadagin 20. februar fyllir Fía Sørensen 100 ár. Føðingardagurin verður hildin í skúlanum frá kl. 15-18. Í hesum sambandi fáa næmingarnir frí kl. 11.20. Men av tí at frítíðarskúlin ikki letur upp fyrr enn kl. 12.35, so eru tey, ið skulu í frítíðarskúla mánadagin, í skúlanum til kl. 12.35 Svimjing Ongin svimjing mánadagin 20. februar Royndarverkætlan Komandi 6 vikurnar fara vit at koyra eina royndarverkætlan stuðla av Mentamálaráðnum. Mentamálaráðið hevur valt at stuðla okkum út frá eini umsókn grundað á tær royndir vit gjørdu síðsta skúlaár. Í stuttum snýr tað seg um at røkka einstaka næmingin betur. Hetta verður gjørt á sama hátt sum síðsta ár, har næmingar verða tiknir út úr sínum flokki og inn í ein blandaðan flokk, har tað alla tíðina eru tveir lærarar inni. Næmingar í blandaða flokkinum fylgja somu tímatalvu og vikuætlan sum hini í flokkinum. Einasti munur er, at teir eru í eini aðrari stovu við tveimum lærarum. Foreldur at børnum, ið skulu í blandaða flokkin hava fingið boð um tað. Fartelefon Vegna stórar trupulleikar av fartelefonum verður tað frá hósdegnum 8. sept. ikki loyvt at hava fartelefon við í skúla. Um neyðugt er hjá næmingunum at hava telefon við í skúla, so liggur hon sløkt í skúlataskuni. Tey, ið mugu fáa fatur á næmingi í skúlatíð kunnu ringja til skúlan á tlf. 452120 ella 253263. Ella til ein av flokslærarunum (sí tlf. nr. undir fráboðan um fráveru). Musikskúlin byrja hósdagin 8. september Musikskúlin byrjar hósdagin 8. september. Eins og síðsta ár verður aftur møguleiki at hava eina royndartíð fýra vikur ókeypis. Hetta skúlaárið verður musikskúlin ætlandi skipaður á annan hátt enn undanfarnu ár. Byrja verður kl. 10 og teir næmingar, ið tekna seg koma at hava "rullandi" tíðir, soleiðis at tað ikki gongur út yvir sama tíma hvørja ferð. Gjaldið fyri Musikskúlan er 600 kr. fyri árið. Fráboðan um fráveru Vinarliga boða skúlanum ella flokslærara (sms ella ring) frá, um næmingar ikki koma í skúla. Hetta tí at flokslærarin skal føra upp í protokoll, um fráveran er loyvd (fráboðað) ella ikki (ikki fráboðað).